DAG 174: 1 923 nuwe gevalle met vlak 1 wat binne dae wink | Netwerk24
DAG 174: 1 923 nuwe gevalle met vlak 1 wat binne dae wink
Deur Verslagspan 16 September 2020 06:06
Pres. Cyril Ramaphosa het Woensdag die land toegespreek oor die jongste verwikkelinge rondom Suid-Afrika se risiko-aangepaste reaksieplan teen die koronaviruspandemie. Hy het aangekondig die land skuif Sondag na vlak 1.
16 Sep. 21:51:18
Politieke ontleders sê die plaaslike toerismebedryf was die grootste wenner van pres. Cyril Ramaphosa se aankondiging Woensdagaand dat die land Sondag om middernag na vlak 1 van die inperking sal beweeg.
16 Sep. 21:50:40
Deur saam te staan het Suid-Afrikaners die storm van die Covid-19-pandemie weerstaan en daarom kan die inperkingsvlak nou ná ses maande van swaarkry tot vlak 1 verlaag word. Dit is van Sondagnag om middernag van krag.
16 Sep. 21:49:43
16 Sep. 21:02:00
#COVID19 Statistics in SA as at 16 September.
Use the COVID Alert SA app to protect yourself, your loved ones and your community. Start using this privacy preserving app today. Add your phone to the fight! Download the Covid Alert SA app now! https://t.co/8YKEqaiiRF pic.twitter.com/RCIjihPfNh
16 Sep. 20:50:33
Daar is nou 653 444 bevestigde gevalle van die koronavirus – die afgelope 24 uur is 1 923 gevalle aangemeld.
64 sterfgevalle is die afgelope 24 uur aangemeld. 15 705 mense is al aan die virussiekte dood. Die sterftes volgens provinsie: KwaZulu-Natal 24, Gauteng 14, Noord-Kaap 6, Wes-Kaap 9, Noord-Kaap 6, Mpumalanga 11.
16 Sep. 20:46:40
16 Sep. 19:50:35
Ons kan almal saam dans op 'Jerusalema'
Erfenisdag word binnekort gevier.
Hy vra dat almal die vakansiedag as familietyd gebruik om na te dink oor die moeilike reis waardeur ons almal is en om diegene wat dood is, te gedenk.
Daar kan geen beter manier wees om ons Suid-Afrikaansheid te vier deur ook die Jerusalema-dansuitdaging op Erfenisdag te doen en aan die hele wêreld te wys waartoe ons in staat is nie.
Ons kunstenaars het aan die wêreld gewys dat ons goeie musiek en danspassies het.
Laat ons dit saam vier.
Mag God aanhou om ons mooi land Suid-Afrika en haar mense te seën.
16 Sep. 19:48:01
Ons moet saamstaan om 'n 2de golf te keer
Ons kan nie 'n tweede golf bekostig nie omdat dit verwoestend vir die land sal wees. Dit hang nou van elke Suid-Afrikaner af om te verseker dat dit nie gebeur nie.
Ons moet nou alles moontlik doen om te verhoed dat ons ander aansteek. Dit is hoe ons onsself veilig en die ekonomie oop sal hou.
Ramaphosa beklemtoon dat mense maskers in die openbaar moet dra. Maak seker dit bedek jou neus en mond. Handhaaf ook 'n veilige afstand van 1,5 m in die openbaar.
Was gereeld hande. Laai die Covid Alert-app af om ons en ons families te beskerm.
16 Sep. 19:42:18
Pandemie lê omvang van korrupsie bloot
Die pandemie het ook die omvang van korrupsie in die samelewing ontbloot.
Goeie vordering word deur die Spesiale Ondersoekeenheid gemaak in die ondersoek na korrupsie.
Die eerste verslag is reeds aan Ramaphosa oorhandig.
Sodra die eenheid sy ondersoeke afgehandel het, sal die bevindings openbaar gemaak word.
Die nasionale vervolgingsgesag moet nou sy werk doen om oortreders aan te kla.
Alle tenders vir die aankoop van goedere en dienste vir die pandemie is nou ook deursigtig en word op die tesourie se webtuiste gepubliseer.
16 Sep. 19:39:00
Stryd teen geslagsgegronde geweld duur voort
Ramaphosa sê geslagsgegronde geweld het onverhinderd deur die pandemie voortgegaan.
Die regering is vasberade om dit te beveg.
30 brandpunte is landwyd geïdentifiseer waar hierdie probleem die ergste is. Volgens hom sal ondersteuningsdienste vir slagoffers in die brandpunte versterk word.